简介
壮阔河山 都江堰 地震不倒永垂青。
描写都江堰的古诗词如下:
1、《十二月十一日视筑堤》
朝代:宋代
作者:陆游
江水来自蛮夷中,五月六月声摩空。巨鱼穹龟牙须雄,欲取闤市为龙宫。
横堤百丈卧霁虹,始谁筑此东平公。今年乐哉适岁丰,吏不相倚勇赴功。
西山大竹织万笼,船舸载石来亡穷。横陈屹立相叠重,置力尤在水庙东。
我登高原相其冲,一盾可受百箭攻。蜿蜿其长高隆隆,截如长城限羌戎。
2、《都江堰》
朝代:清代
作者:吕元亮
啮山喷怒雪,垒石卧寒云。禹绩真堪补,双流此地分。
3、《灌县》
朝代:清代
作者:朱云骏
沃野自兹始,浮云喜乍晴。江源来绝徼,岚翠朴孤城。
庙享尊疏凿,铙歌洗甲兵。使君欣旧雨,珍重劝春耕。
4、《都江堰》
朝代:清代
作者:黄俞
岷江遥从天际来,神功凿破古离堆。恩波浩渺连三楚,惠泽膏流润九垓。
劈斧岩前飞瀑雨,伏龙潭底响轻雷。筑堤不敢辞劳苦,竹石经营取次裁。
5、《都江堰》
朝代:清代
作者:吴文锡
龙是何年伏,江流滚滚来。神功名永著,山势斧分开。
作堰敢辞瘁,慰农愧少才。眷言秦太守,一步一低回。